text: Sønderjyske tabte 
  08 marts 2015 kl. 06.18
  Sønderjyskes træner efter 0-4 til FCN på udebane lørdag aften: Det var en offday med uforklarlige fejl
  Efter en forrygende start på 2015, kom Sønderjyske lørdag aften ned på jorden. Haderslev-klubben blev ude mod FC Nordsjælland nedlagt med 0-4.
  Nederlaget kom blot tre dage efter, at Sønderjyske efter 120 intense minutter slog Brøndby ud af DBU Pokalen. Den lange kamp i onsdags kunne for alvor ses på spillerne, da FCN kom på 2-0.
  - Vi begyndte at lave nogle uforklarlige fejl, som jeg ikke har set i mange, mange måneder. Det var lette mål, FC Nordsjælland fik. Det var en offday, som selvfølgelig nok har noget med kampen i onsdags at gøre, siger Lars Søndergaard.
  Sønderjyske er trods nederlaget stadig på syvendepladsen i Superligaen, 11 point over nedrykningsstregen.
  /Ritzau/
  [/size]
  Pierre Kanstrup: &quot;Det var bare dårligt, pokalkampen er ingen undskyldning&quot; #FCNSJE #SLDK
  
  